Laki
Šis raksts ir par tautu Ziemeļkaukāzā. Par vulkānu Islandē skatīt rakstu Laki (vulkāns). Laki (pašnosaukums — Лак) ir viena no Ziemeļkaukāza tautām, kura galvenokārt apdzīvo Dagestānu. Runā laku valodā, oficiālajā saziņā plaši izmanto krievu valodu. Izplatītākā reliģija ir sunnītu islāms. Laki bija viena no pirmajām Dagestānas ciltīm, kas pieņēma islāmu. Pirmā mošeja laku teritorijā tika uzcelta jau 777. gadā. Laku apdzīvotā teritorija tiek apzīmēta ar nosaukumu Lakija.